Diari Oficial de la Generalitat Valenciana


Sumari del DOGV 5355, del 27-09-2006 (2006/10272)

Informació pública del concurs per a la selecció d'agent urbanitzador per al desenvolupament d'un sector residencial de sòl urbanitzable, mitjançant la reclassificació de sòl no urbanitzable a través d'un pla parcial modificatiu de l'ordenació estructural del municipi d'Altura i que s'identifica amb el nom de Jardines del Palancia, i l'anunci relatiu a la publicació de les bases particulars.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5355

Data del DOGV
:   27-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10112


Organisme emissor
:   Ajuntament d'Altura

Tipus de document
:   Anunci

Informació pública del concurs per a la selecció d'agent urbanitzador per al desenvolupament d'un sector residencial de sòl urbanitzable, mitjançant la reclassificació de sòl no urbanitzable a través d'un pla parcial modificatiu de l'ordenació estructural del municipi d'Altura i que s'identifica amb el nom de Jardines del Palancia, i l'anunci relatiu a la publicació de les bases particulars. [2006/Q10323]  
El Ple de l'Ajuntament, en la sessió feta el dia 9 d'agost de 2006, va aprovar les bases particulars per a la gestió indirecta per al desenvolupament i execució material del programa d'actuació integrada d'un sector residencial de sòl urbanitzable, mitjançant la reclassificació de sòl no urbanitzable i que s'identifica amb el nom de Jardines del Palancia, les quals s'han publicat íntegrament en el Butlletí Oficial de la Província de Castelló.  
a) Denominació oficial i adreça.  
Ajuntament d'Altura (Castelló). Carrer de Sant Vicent, 2. 12241 Altura.   
Telèfon 239 32 99 94. Fax 964 14 62 66.   
Adreça electrònica: xtwh@gfipihxgjw.wyy.  
Dependència que tramita l'expedient: Secretaria.  
b) Bases generals i bases particulars reguladores del programa, publicades íntegrament en el Butlletí Oficial de la Província de Castelló, ambdues disponibles a l'Ajuntament d'Altura.  
c) Lloc, termini, horari i idioma de presentació de la documentació:   
Lloc: Registre General de l'Ajuntament d'Altura.  
Termini: tres mesos des de la data d'enviament de l'anunci de licitació al Diari Oficial de la Unió Europea.  
Horari: de 09.00 a 14.00 hores.   
Idioma: espanyol.  
d) Solvència tècnica, econòmica i financera: s'acreditarà de conformitat amb el que establixen els articles 5 i 6 de les bases generals per a l'adjudicació de programes d'actuació integrada, aprovades per l'Ajuntament d'Altura.  
e) Documentació que cal presentar:  
1. Susceptible de valoració per a l'adjudicació del programa: alternativa tècnica i proposició juridicoeconòmica.  
2. No susceptible de valoració per a l'adjudicació del programa: documentació administrativa.  
3. Obligació del concursant de sotmetre a informació pública, pel termini d'un mes, en la forma i amb els requisits assenyalats en l'article 134 de la Llei 16/2005, Urbanística Valenciana, la documentació següent:  
Projecte d'urbanització i instruments de planejament i de justificació de la integració territorial que si escau s'hi acompanyen.  
f) Admissió de variants sobre els elements de les prescripcions tècniques determinats: no admissible sobre l'alternativa tècnica i urbanística.  
g) Criteris objectius d'adjudicació (en orde decreixent d'importància amb la seua ponderació):  
1. Criteris d'adjudicació relatius a l'alternativa tècnica:   
1.a) Qualitat tècnica: 25 punts.  
1.b) Resolució adequada de la integració de l'actuació al seu entorn: 15 punts.   
1.c) Millor estructuració de dotacions públiques i d'espais lliures: 15 punts.  
1.d) Qualitat tècnica de les resolucions proposades per a la urbanització. Acreditació de la capacitat de prestació de servicis urbans, mitjançant l'emissió d'informes (proveïment d'aigua, sanejament, energia elèctrica, accés rodat i integració territorial, etc.): 20 punts.  
1.e) Obtenció de parc natural de la reclassificació de sòl no urbanitzable comú en urbanitzable d'acord amb el que establix l'article 13.6 de la LOTTP; al mateix terme municipal, immers en l'àmbit de la serra de la Calderona, amb possibilitat de limitacions amb terrenys de propietat municipal: 20 punts.  
1.f) Compromís de participació de l'agent urbanitzador en la posterior edificació dels solars resultants del procés urbanístic: 5 punts.  
2. Criteris d'adjudicació relatius a la proposició juridicoeconòmica:  
2.a) Comptar almenys amb un 10% de la propietat del sòl, dins de l'àmbit d'actuació: 70 punts.  
2.b) Valoració dels terrenys a efectes de fixar el coeficient de canvi a efectes de pagament en terrenys especificat en l'article 127.2.f de la Llei 16/2005, Urbanística Valenciana: 15 punts.  
2.c) Import de les càrregues d'urbanització, expressat en euros per metre quadrat d'edificabilitat: 15 punts.  
h) Garantia provisional.  
El 2% de l'estimació aproximada de la càrregues del programa, IVA no inclòs.   
i) Garantia definitiva:  
Un 10% del valor de les càrregues d'urbanització, IVA no inclòs, del programa d'actuació integrada aprovat.  
Amb data 30 d'agost de 2006, s'ha enviat l'anunci del concurs al Diari Oficial de la Unió Europea.  
Altura, 31 d'agost de 2006.. L'alcalde: Francisco López Muñoz.